日本麻雀計番

日本麻雀嘅番叫做「役」，例如一番咁，日本就叫做一番役，或者「一飜」。

一番役 
門前清自摸和：喺門前清情況下自摸食糊。
立直：門前清之下嘅狀態叫糊，可以選擇打牌時用1000點點棒宣告立直。立直後唔可以上碰，摸到嘅牌除非可以食糊或開暗槓，唔係就一定要打出。如果食到糊就可以收返當初拎出來嗰1000點，否則點棒會暫時被供託，由下一位食糊嘅人攞晒
一發：立直後，喺一巡內食糊或自摸，但中途有人鳴牌，即上、碰、槓，就唔可以計一發
平和：門清冇符嘅糊牌。類似廣東話叫「大雞糊」或者「平糊」，手牌由一組對子同四組順子組成。一定要喺門前清狀態下叫糊，叫糊時要叫兩邊，對子亦唔可以係有翻嘅番子 
一盃口：即係同廣東牌嘅般高，有兩組同一花色而數字相同嘅順子，一定要門前清
斷么九：無一九牌，無番子
役牌：又叫做翻牌，即係有一組門風牌、圈風牌或三元牌嘅槓／刻子
三元牌：三元即係白、發、中是但一組刻子
風牌：每有一組門風牌、圈風牌或三元牌的槓／刻子，就有一翻。 
嶺上開花：即係槓上花，明槓或暗槓補牌時，補牌返嚟張牌食糊
搶槓：人哋槓張牌啱啱自己可以碰咗之後食到糊
海底模月：即係海底撈月，海底最後一張自摸食糊
河底撈魚：海底最後一張出銃食糊
懸賞牌：「懸賞牌」又譯做「寶牌」，如果糊牌上有「懸賞牌」，就計多一番。開局後槓尾第三隻會開一隻牌，假設呢隻顯示牌係三索，即係該局嘅懸賞牌係四索。假如顯示牌係九索，懸賞牌就係一索，食糊嘅時候有一隻一索會加一番，兩隻加兩番，如此類推。筒子同萬子都係同樣道理。另外，當你立直之後食糊，底嘅一張牌會翻開，所以會出見有多過一隻懸賞牌嘅情況。明槓或暗槓時，底嘅一張牌亦會翻開。

關於字牌嘅懸賞，以下係「顯示牌」同「懸賞牌」對應表：

「赤紅5懸賞牌」同裏面懸賞牌係食糊以後額外「加」嘅Bonus，所以當手牌無有翻數嘅時候，即使手上有十隻懸賞牌，都冇得食糊。〇番胡，但係有懸賞牌，唔符合一番起糊，所以要有至少一番糊牌至可以累計懸賞牌。

二番役 
七對子：門清拎到七個唔同嘅對子。不過同一種牌4隻唔可以算做兩對。七對子里，出一杯口牌型唔算一杯口，應為只有1番役少。
混全帶么：簡稱全帶，四搭牌之中都有么九牌，刻子係么九刻，雀頭係么九牌，而順子只可以係123或789順序
一氣通貫：即係廣東牌同台灣牌嘅一條龍，同一花色123、456、789三組順子
三色同順：簡稱三色，筒索萬三種花色而數字相同順子
雙立直：同天聽、地聽規矩一模一樣，一開牌就叫糊，打第一隻牌就立直。如果立直前有碰、上、槓就無效
三色同刻：擁有筒索萬三種花色而數字相同嘅槓／刻子
三暗刻：有三副自己摸返嚟嘅刻子。
三槓子：有三組槓子嘅牌
對對和：即係對對糊，全部係刻子，無順子
混老頭：即係廣東牌嘅「花么」，全部係一、九同埋字牌嘅刻子
小三元：兩組三元牌刻子同一對三元牌對子

三番役 
純全帶：簡稱「純全」，同「混全帶么」嘅分別，就係純全帶么無字牌
混一色：成副牌都係由字牌同另外單一花色組成
二盃口：簡稱「二盃」，就係手牌上有兩組「一盃口」，同「一盃口」一樣一定要門前清先計。唔計七對子。

五番役以上 
清一色：六番役。成副牌由同一花色搭子同將組成
流局滿貫：又叫做「么九振切」，如果自己打出來嘅牌全部都係么九牌，到流局嘅時候便可以當係自摸和咗，以滿貫分數計算，該局仍當為流局。不過如果當中打出嘅牌被佢家吃、碰或明槓，流局滿貫便失效。
人和：閒家一開牌即叫糊，喺一巡內有人出銃。

役滿  
大三元：有三組三元牌刻子
四暗刻：即係香港麻雀嘅「坎坎糊」，簡稱「四暗」，就係手牌嘅四搭牌都係暗刻。
字一色：全字牌，唔計對對糊。
綠一色：只用2、3、4、6、8索同發組成，可以唔需要集齊六組
清老頭：即係廣東牌嘅「清么」，全部係一、九嘅刻子同將，無字牌
九蓮寶燈：即係廣東牌嘅「九子連環」，三種花色嘅搭子同將門清配成：「一一一二三四五六七八九九九」牌型
國士無雙：即「十三么」，所有19萬筒索，加7種字牌。
天和：即係「天糊」，莊家一開牌就自摸糊牌
地和：即地糊，當閒家摸第一隻牌就自摸糊牌
小四喜：以東、南、西、北，組成三個刻子、一對眼嘅糊牌
四槓子：即「十八羅漢」，有四組槓子
大車輪：用咗2~8筒組成嘅七對子
八連莊：連續八次做莊並於第八莊成功和咗，不過必須係和咗嘅連莊，聽牌嘅連莊唔會計算
四連刻：一種花色4副依次遞增一位數嘅刻子
一色四順：一種花色4副序數相同嘅順子

雙倍役滿 
純正九蓮寶燈：又叫做九蓮寶燈九面聽，即係九蓮寶燈叫九飛
大四喜：和牌有齊東、南、西、北四對刻子，另加一對眼 
國士無雙十三面：即係廣東麻雀嘅「十三么」，分別係叫十三飛
四暗刻單騎：即係四暗刻單吊眼。
大七星：7對子+字一色

麻雀